ભાષાનો ઉપયોગ કરવામાં સામાન્યપણે જોવા મળતી બેદરકારી ટાળીને, ઘસાઈને લપટા થઈ ગયેલા શબ્દો કે શબ્દપ્રયોગોને ટાળીને, રોજિંદા શબ્દોને શૈલીની આમલીથી માંજીને ચકચકિત બનાવીને, શૈલી સામર્થ્ય ના હોય ત્યારે ખોટા શૈલીવેડામાં રાચવાને બદલે તદ્ન સરળ સુઘડ-સ્વચ્છ ભાષા વાપરીને અને લખતાં લખતાં બગાસું આવે ત્યારે અટકી જઈને અને નવસેરથી તાજા-માજા થઈ હાથમાં કલમ પકડવાની ટેવ પાડીને તમે ભાષાની યથા યોગ્ય તથા ગજા મુજબની સેવા કરી શકો.